Document ID: /roh_data/filtered/fineweb-2-filterrobots_roh.jsonl.gz/41776

La producziun da mel d’avieuls è sa revegnida quest onn. En media hajan ils apiculturs e las apiculturas svizras racoltà 24 kilos per pievel d’avieuls. Cunzunt la racolta da la primavaira saja stada fitg buna. Quai ha communitgà l’Associaziun svizra d’apicultura apisuisse. L'onn 2021 è stà fitg schlet cun be 7 kilos, quai pervi da l'aura.
La racolta en il Grischun è stada cun passa 27 kilos per pievel sur la media. Il bler mel han producì ils avieuls en ils chantuns Vad, Friburg e Giura. Sulettamain en il Tessin na saja la racolta dada or pli pitschna che l'onn passà. Quai pervi da granella e sitgira. Fatg part da la retschertga annuala han 1’250 apiculturs cun stgars 1’500 avieulers.
Or da l'archiv: